CELEX: 62007CA0572
Language: mt
Date: 2009-06-11 00:00:00
Title: Kawża C-572/07: Sentenza tal-Qorti tal-Ġustizzja (It-Tieni Awla) tal- 11 ta’ Ġunju 2009 (talba għal deċiżjoni preliminari mill-Krajský soud v Ústí nad Labem — Ir-Repubblika Ċeka) — RLRE Tellmer Property s.r.o. vs Finanční ředitelství v Ústí nad Labem (Rinviju għal deċiżjoni preliminari — VAT — Eżenzjoni tal-lokazzjoni ta’ proprjetà immobbli — Tindif tal-partijiet komuni marbuta mal-lokazzjoni — Provvisti anċillari)

1.8.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 180/12
            
         Sentenza tal-Qorti tal-Ġustizzja (It-Tieni Awla) tal-11 ta’ Ġunju 2009 (talba għal deċiżjoni preliminari mill-Krajský soud v Ústí nad Labem — Ir-Repubblika Ċeka) — RLRE Tellmer Property s.r.o. vs Finanční ředitelství v Ústí nad Labem
   (Kawża C-572/07) (1)
   
   (Rinviju għal deċiżjoni preliminari - VAT - Eżenzjoni tal-lokazzjoni ta’ proprjetà immobbli - Tindif tal-partijiet komuni marbuta mal-lokazzjoni - Provvisti anċillari)
   2009/C 180/19
   Lingwa tal-kawża: Iċ-Ċek
   
      Qorti tar-rinviju
   
   Krajský soud v Ústí nad Labem
   
      Partijiet fil-kawża prinċipali
   
   
      Rikorrenti: RLRE Tellmer Property s.r.o.
   
      Konvenut: Finanční ředitelství v Ústí nad Labem
   
      Suġġett
   
   Talba għal deċiżjoni preliminari — Krajský Soud v Ústí nad Labem — Interpretazzjoni tal-Artikoli 6 u 13B (b) tad-Direttiva tal-Kunsill 77/388/KEE: Is-Sitt Direttiva tal-Kunsill, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima (ĠU L 145, p. 1) — Portata tal-eżenzjoni mill-VAT tal-lokazzjoni ta’ proprjetà immobbli — Inklużjoni tal-ispejjeż tat-tindif tal-partijiet komuni ta’ dar residenzjali
   
      Dispożittiv
   
   Għall-finijiet tal-applikazzjoni tal-Artikolu 13B(b) tas-Sitt Direttiva tal-Kunsill 77/388/KEE, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima, il-lokazzjoni ta’ proprjetà immobbli u s-servizz ta’ tindif tal-partijiet komuni tagħha, f’ċirkustanzi bħal dawk fil-kawża prinċipali, għandhom jitqiesu li huma tranżazzjonijiet indipendenti, distinti minn xulxin, b’tali mod li l-imsemmi servizz ma jaqax taħt din id-dispożizzjoni.
   
      (1)  ĠU C 79, 29.3.2008